ᱫᱟᱜ

ᱫᱟᱜ ᱫᱚ ᱢᱤᱫ ᱥᱟᱯᱷᱟ ᱟᱨ ᱵᱤᱱ ᱨᱚᱝ ᱟᱱ ᱜᱩᱱᱩᱱ ᱡᱤᱱᱤᱥ ᱠᱟᱱᱟ ᱾ ᱱᱚᱶᱟ ᱫᱚ ᱜᱟᱰᱟ, ᱯᱩᱠᱷᱨᱤ, ᱥᱟᱹᱢᱩᱸᱫᱽ ᱮᱢᱟᱱ ᱠᱚ ᱨᱮ ᱧᱮᱞᱚᱜᱼᱟ ᱾ ᱫᱷᱟᱹᱨᱛᱤ ᱨᱮ ᱗᱑.᱔% ᱫᱟᱜ ᱯᱮᱨᱮᱡ ᱢᱮᱱᱟᱜᱼᱟ ᱾ ᱥᱮᱨᱢᱟ ᱨᱮᱱᱟᱜ ᱨᱤᱢᱤᱞ ᱠᱷᱚᱱ ᱡᱟᱹᱲᱤ ᱞᱮᱠᱟᱛᱮ ᱚᱛ ᱨᱮ ᱧᱩᱨᱩᱜᱼᱟ ᱾ ᱫᱟᱜ ᱰᱮᱦᱮᱨ ᱨᱮᱭᱟᱲ ᱞᱮᱱᱠᱷᱟᱱ ᱵᱚᱨᱚᱯ ᱛᱮᱭᱟᱨᱚᱜᱼᱟ ᱾ ᱫᱟᱜ ᱫᱚ ᱞᱚᱞᱚ ᱞᱮᱱᱠᱷᱟᱱ ᱵᱷᱟᱯ ᱛᱮᱭᱟᱨᱚᱜᱼᱟ ᱾ ᱡᱤᱭᱚᱱ ᱨᱮ ᱫᱟᱜ ᱫᱚ ᱟᱹᱰᱤ ᱞᱟᱹᱠᱛᱤᱭᱟᱱᱟ ᱾ ᱢᱮᱱᱠᱷᱟᱱ ᱵᱟᱰᱟᱭᱚᱜᱼᱟ ᱒᱐᱒᱕ ᱥᱟᱞᱮ ᱥᱮᱫ ᱛᱚ ᱡᱚᱛᱚ ᱦᱚᱲ ᱞᱟᱹᱠᱛᱤ ᱞᱮᱠᱟ ᱫᱟᱜ ᱫᱚ ᱵᱟᱠᱚ ᱧᱟᱢᱟ ᱾ ᱫᱟᱜ ᱫᱚ ᱚᱱᱠᱟᱱ ᱡᱤᱱᱤᱥ ᱠᱟᱱᱟ ᱡᱟᱦᱟᱸ ᱫᱚ ᱯᱮ ᱞᱮᱠᱟᱛᱮ ᱛᱟᱦᱮᱸᱱᱟ, ᱚᱱᱟ ᱠᱚ ᱫᱚ :- ᱫᱟᱜ, ᱵᱚᱨᱚᱯ, ᱵᱷᱟᱯ ᱾

ᱫᱟᱜ ᱨᱮᱱᱟᱜ ᱵᱮᱵᱷᱟᱨ
ᱢᱟᱹᱱᱢᱤ ᱠᱷᱚᱱ ᱮᱦᱚᱵ ᱠᱟᱛᱮ ᱫᱟᱨᱮ ᱱᱟᱹᱬᱤ ᱡᱤᱵᱽ ᱡᱤᱭᱟᱹᱞᱤ ᱡᱚᱛᱚ ᱡᱤᱣᱤᱭᱟᱱ ᱠᱚ ᱵᱟᱧᱪᱟᱣᱜ ᱞᱟᱹᱜᱤᱫ ᱫᱟᱜ ᱮᱠᱟᱞ ᱠᱚ ᱞᱟᱹᱠᱛᱤᱜᱼᱟ ᱾ ᱚᱱᱟᱛᱮ ᱠᱚ ᱢᱮᱱᱟ ᱫᱟᱜ ᱵᱟᱹᱱᱩᱜ, ᱡᱤᱵᱚᱱ ᱵᱟᱹᱱᱩᱜ ᱾ ᱫᱟᱜ ᱫᱚ ᱦᱚᱲᱢᱚ ᱨᱚ ᱜᱩᱱᱩᱱ ᱞᱮᱠᱟᱛᱮ ᱢᱟᱭᱟᱢ ᱨᱮᱱᱟᱜ ᱢᱩᱬ ᱦᱟᱹᱴᱤᱧ ᱞᱮᱠᱟᱱᱟᱜ ᱠᱟᱱᱟ ᱾ ᱫᱟᱜ ᱫᱚ ᱦᱚᱲᱢᱚ ᱠᱷᱚᱱ ᱩᱫᱽᱜᱟᱹᱨ ᱞᱮᱠᱟᱛᱮ ᱚᱰᱚᱠ ᱠᱟᱛᱮ ᱦᱚᱲᱢᱚᱭ ᱨᱮᱭᱟᱲᱟ ᱾ ᱫᱟᱜ ᱫᱚ ᱩᱢ ᱟᱹᱨᱩᱵ ᱪᱟᱥᱵᱟᱥ ᱮᱢᱟᱱ ᱠᱚᱨᱮ ᱦᱚᱸ ᱵᱚᱱ ᱵᱮᱵᱷᱟᱨ ᱜᱮᱭᱟ ᱾ ᱢᱟᱹᱱᱢᱤᱭᱟᱜ ᱦᱚᱲᱢᱚ ᱨᱮ 
᱖᱐%-᱗᱐% ᱜᱟᱱ ᱫᱟᱜ ᱜᱮ ᱛᱟᱦᱮᱸᱱᱟ ᱾ ᱫᱟᱜ ᱜᱮ ᱪᱩᱰᱩ ᱫᱟᱜᱼᱮ ᱛᱟᱭᱟᱨᱟ ᱾ ᱪᱩᱰᱩ ᱫᱟᱜ ᱫᱚ ᱦᱚᱧᱢᱚ ᱨᱮᱱᱟᱜ ᱵᱟᱹᱲᱤᱡᱟᱜ ᱠᱚᱜ ᱫᱟᱜ ᱟᱠᱟᱨ ᱛᱮ ᱚᱰᱚᱠ ᱜᱤᱰᱤᱭᱟᱭ ᱾ ᱩᱞᱤᱫᱟᱜ ᱫᱚ ᱡᱚᱢᱟᱜ ᱠᱚᱭ ᱦᱚᱡᱚᱢ ᱚᱪᱚᱭᱟ ᱾ ᱡᱚ ᱮᱢᱟᱱ ᱠᱚ ᱨᱮ ᱦᱚᱸ ᱫᱟᱜ ᱫᱚ ᱛᱟᱦᱮᱸᱱ ᱜᱮᱭᱟ ᱾ ᱫᱚᱨᱭᱟ ᱫᱟᱜ ᱫᱚ ᱠᱷᱟᱨᱟ ᱜᱮ ᱵᱩᱞᱩᱝ ᱜᱮ ᱵᱩᱡᱷᱟᱹᱣᱟ ᱾ ᱡᱷᱟᱨᱱᱟ, ᱢᱩᱰᱩ, ᱠᱩᱧ, ᱯᱩᱠᱷᱨᱤ ᱫᱟᱜ ᱫᱚ ᱥᱤᱵᱤᱞᱟ ᱾ ᱫᱷᱟᱹᱨᱛᱤ ᱨᱮ ᱓% ᱜᱮ ᱥᱤᱵᱤᱞ ᱫᱟᱜ ᱢᱮᱱᱟᱜᱼᱟ ᱟᱡ ᱡᱚᱛᱚ ᱵᱩᱞᱩᱝ ᱫᱟᱜ 
᱾

ᱫᱟᱜ ᱨᱮᱱᱟᱜ ᱜᱚᱲᱦᱚᱱ
ᱢᱤᱫ ᱯᱤᱞᱪᱩ ᱫᱟᱜ ᱵᱟᱨᱭᱟ ᱦᱟᱭᱰᱨᱚᱡᱮᱱ ᱟᱨ ᱢᱤᱫ ᱚᱠᱥᱤᱡᱮᱱ ᱛᱮ ᱵᱮᱱᱟᱣᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱜᱩᱱᱩᱱ ᱥᱩᱛᱩᱨ ᱫᱚ H2O ᱾ ᱢᱟᱹᱱᱢᱤ ᱡᱚᱢ ᱵᱮᱜᱚᱨ ᱢᱤᱫ ᱦᱟᱯᱛᱟ ᱜᱟᱱᱮ ᱛᱟᱦᱮᱸ ᱫᱟᱲᱮᱹᱟᱜᱼᱟ ᱢᱮᱱᱠᱷᱟᱱ ᱫᱟᱜ ᱵᱮᱜᱚᱨ ᱫᱚ ᱵᱟᱹᱨᱥᱤᱧ ᱠᱷᱚᱱ ᱯᱮ ᱫᱤᱱ ᱜᱮᱭ ᱵᱟᱧᱪᱟᱣ ᱫᱟᱲᱮᱭᱟᱜᱼᱟ ᱾ ᱚᱱᱟᱛᱮ ᱠᱚ ᱢᱮᱱᱟ ᱫᱟᱜ ᱜᱮ ᱡᱤᱵᱚᱱ ᱾

ᱵᱟᱨᱦᱮ ᱡᱚᱱᱚᱲᱠᱚ
 OECD Water statistics 
 The World's Water Data Page
 FAO Comprehensive Water Database, AQUASTAT
 The Water Conflict Chronology: Water Conflict Database
 US Geological Survey Water for Schools information
 Portal to The World Bank's strategy, work and associated publications on water resources

Category:!Main category